ועדת הכספים, כנסת 20, פרוטוקול מספר 71, 2015-09-10 11:00

משה גפני: הצעת חוק ההתייעלות הכלכלית (תיקוני חקיקה להשגת ייעודי התקציב לשנות התקציב 2015 ו-2016), התשע"ה-2015, פרק ב' (הוראות התאמה לתקציב דו-שנתי), סעיף 2.

<איתי טמפקין: יש שורה של חוקים שמתייחסים למצב בו יש תקציב חד-שנתי, כמו שקבוע בחוק יסוד משק המדינה.

<איתי טמפקין: בגלל שהוועדה החליטה על פי הצעת הממשלה לפני מספר חודשים שתקציב המדינה 2015 ו-2016 יאושר במתכונת דו-שנתית, יש צורך בתיקון של כמה חוקים קיימים, זאת כדי שהממשלה תוכל לפעול במתכונת של תקציב דו-שנתי.

<איתי טמפקין: ,בחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009.

<איתי טמפקין: בכותרת פרק כ"ח, במקום "עד 2014" יבוא "עד 2016";

<שגית אפיק: פרק כ"ח לחוק ההתייעלות הכלכלית קובע את הוראות ההתאמה לתקציב דו-שנתי.

<שגית אפיק: הוא חוקק לראשונה בשנת 2009 במסגרת תקציב דו-שנתי ראשון לשנים 2009 ו-2010.

<שגית אפיק: מתקנים עכשיו את הכותרת כך שהוא יחול עד 2016.

<איתי טמפקין: בסעיף 178 – בהגדרה "חוק התקציב הדו-שנתי", במקום "חוק התקציב הדו-שנתי לשנים 2011 ו-2012 או חוק התקציב הדו-שנתי לשנים 2013 ו-2014" יבוא "חוק התקציב הדו-שנתי לשנים 2011 ו-2012.

<איתי טמפקין: חוק התקציב הדו-שנתי לשנים 2013 ו-2014 או חוק התקציב הדו-שנתי לשנים 2015 ו-2016";

<אסי מסינג: בהגדרה "חוק היסוד", במקום "עד 2014" יבוא "עד 2016"; בסעיף 179 – פסקה (1), במקום "בכל אחת משנות הכספים 2011 ו-2012 ובכל אחת משנות הכספים 2013 ו-2014" יבוא "בכל אחת משנות הכספים 2011 ו-2012, בכל אחת משנות הכספים 2013 ו-2014 ובכל אחת משנות הכספים 2015 ו-2016"; בפסקה (2), במקום "לכל אחת משנות הכספים 2011 ו-2012 ולכל אחת משנות הכספים 2013 ו-2014" יבוא "לכל אחת אחת משנות הכספים 2011 ו-2012, לכל אחת משנות הכספים 2013 ו-2014 ולכל אחת משנות הכספים 2015 ו-2016".

<אסי מסינג: בפסקה (3), במקום "לכל אחת משנות הכספים 2011 ו-2012 או לכל אחת משנות הכספים 2013 ו-2014" יבוא "לכל אחת משנות הכספים 2011 ו-2012, לכל אחת משנות הכספים 2013 ו-2014 או לכל אחת משנות הכספים 2015 ו-2016".

<אסי מסינג: בפסקה (4) – (1) בפסקת משנה (א), במקום "לאחת משנות הכספים 2011 ו-2012 או לאחת משנות הכספים 2013 ו-2014" יבוא "לאחת משנות הכספים 2011 ו-2012, לאחת משנות הכספים 2013 ו-2014 או לאחת משנות הכספים 2015 ו-2016";

משה גפני: יש כאן מילים מיותרות.

משה גפני: למה לא כותבים את המילים: "יתווספו המילים 2015 ו-2016"?

<אסי מסינג: אפשר היה לקצר קצת.

משה גפני: תקצרו.

משה גפני: מה שעשיתם במשרד האוצר לא רלוונטי מבחינתנו.

<אסי מסינג: זה עניין של ניסוח.

משה גפני: אני מבקש לכתוב את המילים: "ולכל אחת משנת הכספים 2011 יתווסף 2015 ו-2016".

<אסי מסינג: השינוי הזה לא מספיק.

<אסי מסינג: אפשר היה להוריד את המילה "במקום".

משה גפני: על זה אני מדבר.

משה גפני: אני מבקש לקצר.

משה גפני: אני מבקש להוריד את המילים האלו, זה מיותר.

משה גפני: אם אי אפשר, תשאירו את זה ככה.

<אסי מסינג: יש בעיה עם ה"ו" ועם הפסיקים, צריך לראות שהם מסתדרים.

משה גפני: אמרה לי את זה שגית.

משה גפני: תורידו ותוסיפו את מה שצריך.

<אסי מסינג: (2) בפסקת משנה (ב), במקום "לאחת משנות הכספים 2011 ו-2012 או לאחת משנות הכספים 2013 ו-2014" יבוא "לאחת משנות הכספים 2015 ו-2016"; בפסקה (5)(א), אחרי פסקת משנה (3) יבוא: נותר סכום עודף באחד מסעיפי התקציב שבחוק התקציב הדו-שנתי המתייחס לשנת הכספים 2015, יהיה השימוש באותו סכום מותר, בשנת הכספים 2016, רק בהתאם להוראות סעיף 13 לחוק יסודות התקציב; סכום שהשימוש בו היותר כאמור, יראו אותו כסכום שהתווסף לאותו סעיף תקציב המתייחס לשנת הכספים 2016; (ו) בפסקה (6), אחרי פסקת משנה (ג) יבוא: (ד ) בשנת הכספים 2017 יותר שימוש, בהתאם להוראות סעיף 13 לחוק יסודות התקציב, רק בסכום עודף באחד מסעיפי התקציב שבחוק התקציב הדו-שנתי המתייחס לשנת הכספים 2016; הסעיף הזה מתייחס לשאלה של השימוש בעודפים שעוברים משנה לשנה וההתייחסות המפורשת לכך שבשנת הכספים 2017 אפשר יהיה לעשות שימוש בעודפים שהיו בחוק התקציב של שנת 2016, להבדיל מהמחשבה שיכולה לעלות שאפשר להשתמש גם ב-2015.

משה גפני: אנחנו לא עושים תקציב דו-שנתי, אנחנו עושים שני תקציבים.

משה גפני: אנחנו עושים תקציב 2015 ותקציב 2016.

משה גפני: אנחנו מצביעים עליהם יחד.

<אסי מסינג: ובכל זאת, ברירת המחדל בחוק היסוד כפי שתוקן היא שלעניין כל דין יראו את שתי שנות התקציב כשנת תקציב בכפוף להוראות ההתאמה שאנחנו מדברים עליהן, ולכן מוצע שלעניין 2017 ישתמשו בעודפים של 2016 בלבד.

בצלאל סמוטריץ': מה זה אומר "רק בהתאם להוראות סעיף 13 לחוק יסודות התקציב"?

<אסי מסינג: הכוונה היא שהפרוצדורה של הביצוע של העברת העודפים תתבצע לפי סעיף 13 שמתייחס לאיך מעבירים במזומן, איך מעבירים הרשאה להתחייב.

בצלאל סמוטריץ': האם המשמעות היא שכל העודפים עוברים ל-2016, או רק עודפים מחויבים?

בצלאל סמוטריץ': מה שהבטיחו לנו פה שכל העודפים מ-2015 יעברו ל-2016, גם לא עודפים שחויבו.

בצלאל סמוטריץ': זאת ההתחייבות של החשכ"לית.

<איתי טמפקין: העודפים משנת 2014 לשנת 2015 יועברו לאחר שיאושר התקציב בוועדת הכספים ובמליאה.

<איתי טמפקין: יבוא לוועדת הכספים דיון לגבי העברת עודפים משנת 2014 לשנת 2015.

<איתי טמפקין: זה פעם אחת.

<איתי טמפקין: לאחר מכן, וזה מה שאומר הסעיף הזה, כשייסגרו הספרים של שנת 2015 ונוכל לדעת בוודאות מה היקף העודפים שנצברו בשנת 2015 - -

בצלאל סמוטריץ': מתי זה קורה?

<איתי טמפקין: זה בדרך כלל קורה בסביבות סוף חודש פברואר 2016, כשנסגרים הספרים סופית, כי יש מידי פעם תיקוני ביצוע שאני לא יכול להעביר יותר מידי עודפים.

<איתי טמפקין: זה בהתאם לסעיף 13.

<איתי טמפקין: מה שמגדיר סעיף 13 זה שכל עודף שנצבר שר האוצר רשאי להעביר משנת 2015 לשנת 2016 באישור ועדת הכספים.

<איתי טמפקין: הוא לא יכול להעביר את העודפים בלי אישור.

<איתי טמפקין: כל העודפים יצטרכו להגיע לכאן בסביבות חודש פברואר 2016.

<איתי טמפקין: יהיה צריך להעביר אותם מ-2015 ל-2016.

בצלאל סמוטריץ': אתה לא קובע פה קביעה אוטומטית.

<איתי טמפקין: אין קביעה אוטומטית של העברת עודפים בשום שנת תקציב.

בצלאל סמוטריץ': אדוני היושב-ראש, אם אתה זוכר בדיון הראשון שביקשו לשנות את חוק היסוד ולאשר תקציב בנובמבר, הייתה כאן מיכל עבדי, החשכ"לית, שאמרה שכל העודפים, לא רק המחויבים ,יעברו מ-2015 ל-2016.

בצלאל סמוטריץ': אומרים פה עכשיו שהמשמעות של התיקון הזה היא שאם שר האוצר ירצה, הוא יוכל להביא לוועדת הכספים את העברת העודפים מ-2015 ל-2016.

משה גפני: אם זה לא יהיה, הוא לא יוכל להביא.

בצלאל סמוטריץ': מה המשמעות?

בצלאל סמוטריץ': מה יקרא אם הוא לא יביא?

משה גפני: מה יקרה אם החשבת הכללית יושבת פה, אומרת דבר שבסוף היא לא מקיימת אותו?

משה גפני: אנחנו צריכים לתת להם את הכלים כדי שהיא תוכל לממש את מה שהיא אמרה.

בצלאל סמוטריץ': אתה סומך על זה שזה יקרה?

משה גפני: אני לא סומך.

משה גפני: צריך לעמוד על המשמר.

משה גפני: שמעת את ההערה שאמרתי להם.

משה גפני: הסעיף הזה נותן לה את הכלים או נותן לממשלה את הכלים להביא לכאן את העודפים שעליהם דובר.

משה גפני: מאוד יכול להיות שהם לא יעמדו בזה.

בצלאל סמוטריץ': ואז מה נעשה כחברי קואליציה?

משה גפני: נצטרך להשתמש בכוח שלנו.

מיקי רוזנטל: אתם תצביעו באופן אוטומטי עם מצפון כואב.

משה גפני: מיקי, זה לא הולך להיות קל, תאמין לי, גם מבחינתם.

מיקי רוזנטל: אני אמרתי שהולך להיות קל?

בצלאל סמוטריץ': זאת הפרוצדורה ל-2016.

בצלאל סמוטריץ': מ-2016 ל-2017 אותה פרוצדורה.

בצלאל סמוטריץ': בסעיף כתוב ש-once העברתי את העודף מ-2015 ל-2016, כרגע הוא נרשם בסעיף של 2016.

בצלאל סמוטריץ': אחר כך הוא עובר ל-2017?

<אסי מסינג: הוא לא עובר באופן אוטומטי.

בצלאל סמוטריץ': כתבת בסעיף שיראו אותו כסכום שיתווסף לאותו סכום שמתייחס לשנת הכספים 2016.

משה גפני: צריך לאשר את זה.

בצלאל סמוטריץ': אישרנו.

בצלאל סמוטריץ': נניח שהעבירו עכשיו מ-2015 ל-2016.

בצלאל סמוטריץ': הוועדה אישרה כי האוצר עמד בהתחייבות.

בצלאל סמוטריץ': עכשיו עוברים מ-2016 ל-2017.

בצלאל סמוטריץ': החוק פה קובע שמה שהעברנו מ-2015 ל-2016 נרשם בתוך 2016.

בצלאל סמוטריץ': זה אומר שהוא גם יעבור אחרי זה ל-2017.

משה גפני: אם הוא יעבור.

בצלאל סמוטריץ': מה המשמעות של סעיף (6)(ד)?

<איתי טמפקין: אני אסביר את הפרוצדורה.

<איתי טמפקין: יש סעיף מקורי לשנת 2015.

<איתי טמפקין: לסעיף המקורי של 2015, לאחר שהוא עובר כאן בוועדה, מתווספים העודפים משנת 2014.

<איתי טמפקין: כרגע המצב הוא שבכל סעיף תקציבי יש תקציב מקורי של נניח 10 מיליארד שקל, ועוד מיליארד שקל שעברו משנת 2014.

מיקי רוזנטל: זה סכום אמיתי או דוגמה?

<איתי טמפקין: דוגמה.

מיקי רוזנטל: כמה עבר מ-2014, אתה זוכר את המספר?

<איתי טמפקין: עדיין לא עבר משנת 2014.

<איתי טמפקין: משנת 2013 ל-2014 עבר סדר גודל של 17,18 מיליארד שקלים.

<איתי טמפקין: אני חוזר לדוגמה.

<איתי טמפקין: המספרים הם לשם המחשה בלבד.

<איתי טמפקין: נשארנו בסוף עם 11 מיליארד שקלים.

<איתי טמפקין: עכשיו אנחנו בשנת 2015.

<איתי טמפקין: נרשם ביצוע בשנת 2015.

<איתי טמפקין: הביצוע יכול להיות 9.5, הוא יכול להיות 10.5, הוא יכול להיות כל מספר.

<איתי טמפקין: מסתכלים כמה הביצוע מתוך 11.

<איתי טמפקין: אם הביצוע הוא 10.5 מתוך 11 סך הכל שיש בסעיף, אז נשאר חצי מיליארד שיכולים לעבור לשנה הבאה.

<איתי טמפקין: כל שנה מחדש התהליך הזה מתבצע.

<איתי טמפקין: החישוב של העודף נגזר מהגג שיש ב-2016, ממה שהתחיל בתקציב מקורי של 2016, ועוד העודפים שעברו משנת 2015.

<איתי טמפקין: זה לא העודפים שעברו משנת 2014 לשנת 2015.

בצלאל סמוטריץ': זאת אומרת, אי אפשר יהיה להעביר מ-2014 ל-2017.

<איתי טמפקין: בדיוק.

בצלאל סמוטריץ': מה שיעבור מ-2015 ל-2016 יעבור גם ל-2017.

בצלאל סמוטריץ': אתה לא תגיד ב-2017 שאתה מעביר מ-2015.

<איתי טמפקין: תקציב 2016 מתחיל עם תקציב מקורי לשנת 2016.

<איתי טמפקין: כמו שהסברתי קודם, בערך בסביבות חודש פברואר נבוא עם העברת עודפים מ-2015 ל-2016.

<איתי טמפקין: הדבר הזה בשנת 2016 יירשם כביצוע.

<איתי טמפקין: נשאר 2 מיליארד.

<איתי טמפקין: לכסף אין צבע בסוף היום.

<איתי טמפקין: יישאר כסף בשנת 2016 שלא בוצע מכל סך המקורות הזה שתיארנו.

<איתי טמפקין: הוא יוכל לעבור לשנת 2017.

בצלאל סמוטריץ': > יש פה סתירה בין שני הסעיפים.

מיקי רוזנטל: 17,18 מיליארד שקל זה 5% מהתקציב.

<איתי טמפקין: אני אשמח להתייחס לעניין היקף העודפים.

<איתי טמפקין: חלק גדול מהעודפים בתקציב, אולי החלק הארי של העודפים בתקציב, נוצר בעקבות הסיבה שהפעילויות של הממשלה הן לא תמיד קלנדריות.

<איתי טמפקין: הדוגמה הבולטת ביותר היא במשרד החינוך.

<איתי טמפקין: משרד החינוך מתחייב על הרבה פרויקטים בספטמבר שנמשכים לאורך כל השנה.

<איתי טמפקין: אז הכסף לא מתממש בשנה הקלנדרית, יש צורך להעביר אותו משנה לשנה.

<איתי טמפקין: אין פה איזו שהיא טעות בחישוב.

<איתי טמפקין: זה רק נובע מהעובדה שאנחנו מאשרים פה תקציב קלנדרי, כאשר לא כל הפעולות עובדות קלנדרית.

מיקי רוזנטל: אני יודע.

מיקי רוזנטל: יש ביקורת של ה-OECD על הדרך.

מיקי רוזנטל: אתה הזכרת את תקציב משרד החינוך.

מיקי רוזנטל: זה בדיוק העניין.

מיקי רוזנטל: אי אפשר לדעת מתקציב החינוך שום דבר.

מיקי רוזנטל: מי שרוצה לעבוד ולבדוק כמה מקבל בית ספר או כמה שעות הוראה ניתנות בפועל, לא יכול.

מיקי רוזנטל: אין קשר בין התקציב, בין הנייר שאנחנו עובדים עליו, לבין המציאות.

מיקי רוזנטל: אין קשר.

מיקי רוזנטל: אתם אפילו לא יכולים לדעת.

משה גפני: יש בהסכם הקואליציוני שלנו דרישה שיהיה במשרד החינוך גוף שיגיד מה הוא תקציב של 100% לתלמיד.

רחל עזריה: לגבי חינוך אף אחד לא יודע, גם לא המשרד.

רועי פולקמן: גם לגבי משכורת של עובד מדינה אתה לא יודע.

<אסי מסינג: יש לנו שתי פסקאות.

<אסי מסינג: פסקה (ה) מדברת על ההתייחסות למעבר מ-2015 ל-2016, פסקה (ו) מתייחסת למעבר מ-2016 ל-2017.

<אסי מסינג: אין סתירה בין שני הסעיפים.

<אסי מסינג: המתכונת זהה למה שהיה בתקציבים הדו- שנתיים בעבר.

<אסי מסינג: 2015 מדבר על העברה בתוך הדו-שנתי, 2016 מדבר על המעבר כשיצאנו מהדו-שנתי.

בצלאל סמוטריץ': מה המשמעות של הסיפא של סעיף קטן (ד)?

בצלאל סמוטריץ': מה המילה "רק" באה למעט?

<אסי מסינג: למעט סכומים עודפים משנים קודמות.

בצלאל סמוטריץ': מ-2015?

<אסי מסינג: כן, מ-2015.

בצלאל סמוטריץ': אתה סותר את עצמך בסעיף קטן (4).

<אסי מסינג: הפרוצדורה היא העברה מ-2015.

בצלאל סמוטריץ': כתבת בסיפא של סעיף קטן (4): "סכום שהשימוש בו הותר כאמור", דהיינו עבר מ-2015 ל-2016, "יראו אותו כסכום שהתווסף לאותו סעיף תקציב המתייחס לשנת הכספים 2016".

בצלאל סמוטריץ': אם עכשיו הוא עבר ל-2016, הוא גם עובר ל-2017.

בצלאל סמוטריץ': מה זה בא למעט?

<אסי מסינג: הוא יעבור ל-2017 רק לפי הפרוצדורה שקיימת בסעיף קטן (ד).

בצלאל סמוטריץ': היא אותה פרוצדורה בדיוק.

<אסי מסינג: אין סתירה בין הדברים.

בצלאל סמוטריץ': מה באה למעט המילה "רק"?

בצלאל סמוטריץ': אתה אומר לי – אני מעביר רק את 2016, אבל את 2015 הפכת ל-2016.

<אסי מסינג: סכום עודף שלא הועבר מ-2015 ל-2016, לא יוכל במתכונת הזאת לעבור.

בצלאל סמוטריץ': אי אפשר יהיה להעביר מ-2015 ל-2017 בלי 2016 באמצע.

<שגית אפיק: בחוקי ההתאמות הקודמים התייחסתם לא רק לסעיף 13, גם לסעיף 14 שמדבר על עודפים מיוחדים.

<שגית אפיק: כאן השמטתם את זה.

<שגית אפיק: יש לזה סיבה?

<איתי טמפקין: הסיבה היא שהשימוש בעודפים מיוחדים לא קיים, אנחנו לא משתמשים באפשרות הזאת.

משה גפני: למה אתם לא מוחקים אותו מהחוק?

<איתי טמפקין: אנחנו רוצים לעשות כמה שינויים לחוק יסודות התקציב.

משה גפני: כמה שנים אתם לא משתמשים בסעיף הזה?

<איתי טמפקין: לפחות 4 שנים.

<איתי טמפקין: אני לא רוצה להתחייב על התאריך.

משה גפני: אולי נמחק את זה עכשיו מהחוק.

<איתי טמפקין: נבדוק את ההשלכות.

משה גפני: אני מציע למחוק את הסעיף הזה עכשיו מהחוק.

משה גפני: תבדקו את עצמכם.

משה גפני: אני לא מצביע היום.

משה גפני: אם יש בעיה עם העניין הזה נחזור לעניין, אם אין בעיה, אני מבקש, גברתי היועצת המשפטית, למחוק את זה, כי אחרת אנחנו נצטרך להכניס את זה כאן.

<אסי מסינג: אני רק מדגיש שזה תיקון מהותי לחוק יסודות התקציב.

משה גפני: אנחנו נמצאים פה בשביל לעשות שינויים מהותיים.

מיקי רוזנטל: אם יש עילה לא למחוק, תגידו אותה, אם אין, אז יאללה.

משה גפני: תנסה למחוק, בגלל שאם אנחנו לא מוחקים צריך לשים את זה פה.

<אסי מסינג: השנה בוודאי אין עודפים מיוחדים, לכן זה לא נדרש.

משה גפני: תחזרו עם תשובה.

משה גפני: אני בדעה שצריך למחוק.

משה גפני: אם לא, תחזרו עם תשובה למה.

<אסי מסינג: (ז) בפסקה (7), במקום "עד 2014" יבוא "עד 2016"; בסעיף 179א – בכותרת השוליים, במקום "ולשנת 2014" יבוא "לשנת 2014 ולשנת 2016"; בסעיף קטן (א), במקום "עד 2014" יבוא "עד 2016" ובמקום "לשנת 2012 ולשנת 2014" יבוא "לשנת 2012, לשנת 2014 ולשנת 2016"; אחרי סעיף קטן (ב1) יבוא: (ב2) הממשלה תביא לאישור ועדת הכספים של הכנסת בתוך 14 ימים לפני תחילת שנת הכספים 2016 את הצעות הממשלה לשינויים בחלק התקציב הדו-שנתי המתייחס לשנת 2016, בשים לב לשינויים שבוצעו לגבי חלק התקציב המתייחס לשנת 2015 וכן לשינויים הדרושים לממשלה באותו מועד; ניתן אישור להצעות כאמור, יראו את הסכומים שאושרו כסכום שהתווסף לתקציב המתייחס לשנת הכספים 2016; לעניין זה, "שינויים" – כמשמעותם בסעיף 11 לחוק יסודות התקציב; כל פסקה (4) מתייחסת לתיקון סעיף 179א שעוסק בנושא של תקציב התאמות במצב של תקציב דו-שנתי.

<אסי מסינג: הוא קובע פרוצדורה שבמסגרתה הממשלה פונה לכנסת בתיקון המוצע 14 ימים לפני תחילת שנת הכספים, בשים לב למועד שבו צפוי להיות מאושר תקציב המדינה לשנים 2015 ו-2016.

<אסי מסינג: היא תביא את הצעתה להתאמות הנדרשות ב-2016, בשים לב לביצועים שנעשו.

מיקי רוזנטל: עד נובמבר תביאו?

<אסי מסינג: באמצע דצמבר.

מיקי רוזנטל: כתוב 14 ימים.

<אסי מסינג: 14 ימים לפני תחילת שנת הכספים 2016.

מיקי רוזנטל: מה אתם צריכים להביא באמצע דצמבר?

<אסי מסינג: את ההתאמות הנדרשות ל-2016.

משה גפני: כשהעברתי את החוק הזה בפעם הראשונה היה תקציב התאמות.

מיקי רוזנטל: לתקציב הדו-שנתי?

משה גפני: כן.

משה גפני: למה שמנו את זה?

משה גפני: מכיוון שאמרנו שאם אתה עושה תקציב לשנתיים - -

מיקי רוזנטל: קורים דברים באמצע.

משה גפני: בסוף לקחו הכל, דרך אגב, לתקציב הביטחון.

מיקי רוזנטל: גם עכשיו.

משה גפני: עכשיו אין תקציב התאמות.

משה גפני: למה אין תקציב?

משה גפני: כי התקציב יאושר באמצע נובמבר.

<אסי מסינג: את הפרוצדורה אפשרי לבצע.

מיקי רוזנטל: שר האוצר הודיע שהוא הולך לעשות שינויים תוך כדי התקציב.

מיקי רוזנטל: תוך חודשיים הוא יביא התאמות?

מיקי רוזנטל: אין פרספקטיבה בכלל.

<אסי מסינג: בסעיף 179ב – (א), אחרי סעיף קטן (א2) יבוא: (א3) בתוך 90 ימים מתחילת שנת הכספים 2016, ונוסף על חובות הדיווח לפי חוק יסודות התקציב או לפי כל דין אחר, תגיש הממשלה לוועדת הכספים של הכנסת דין וחשבון על כל אלה, ותציג אותו לפניה; תחזית מאקרו-כלכלית לשנת 2016, על ההתפתחויות בכלכלת ישראל, ובכלל זה תחזית הצמיחה והתפתחויות בשוק העבודה; התפתחויות בכלכלת העולם והשלכותיהן על כלכלת ישראל; תחזית ההכנסות לשנת 2016, המעודכנת לאותו מועד; תחזית צורכי ההוצאה התקציבית לשת 2016, המעודכנת לאותו מועד; היערכות הממשלה כתוצאה משינויים בתחזיות כאמור או כתוצאה מהתפתחויות

<אסי מסינג: בסעיף 179ב – (א), אחרי סעיף קטן (א2) יבוא: (א3) בתוך 90 ימים מתחילת שנת הכספים 2016, ונוסף על חובות הדיווח לפי חוק יסודות התקציב או לפי כל דין אחר, תגיש הממשלה לוועדת הכספים של הכנסת דין וחשבון על כל אלה, ותציג אותו לפניה; תחזית מאקרו-כלכלית לשנת 2016, על ההתפתחויות בכלכלת ישראל, ובכלל זה תחזית הצמיחה והתפתחויות בשוק העבודה; התפתחויות בכלכלת העולם והשלכותיהן על כלכלת ישראל; תחזית ההכנסות לשנת 2016, המעודכנת לאותו מועד; תחזית צורכי ההוצאה התקציבית לשת 2016, המעודכנת לאותו מועד; היערכות הממשלה כתוצאה משינויים בתחזיות כאמור או כתוצאה מהתפתחויות (א4) בתוך 45 ימים מתחילת שנת הכספים 2016, ידווח החשב הכללי במשרד האוצר לוועדת הכספים של הכנסת לגבי ניהול הוצאות הממשלה במהלך שנת כספים, במצב שבו לא התקבל חוק תקציב לפני תחילתה של שנת כספים; (ב) בסעיף קטן (ב), במקום "בסעיפים קטנים (א) עד (א2)" יבוא "בסעיפים קטנים (א) עד (א3)" ובמקום "לשנים 2011 ו-2012 או לשנים 2013 ו-2014" יבוא "לשנים 2011 ו-2012, לשנים 2013 ו-2014 או לשנים 2015 ו-2016".

<אסי מסינג: הסעיף הזה מתייחס לעניין חובות הדיווח של משרד האוצר לוועדת הכספים של הכנסת.

<אסי מסינג: הסעיף הראשון מדבר על ההתפתחויות השונות בתחזיות לקראת תחילת שנת 2016, והסעיף השני הוסף לבקשת הוועדה בדיונים שהיו בתיקון לחוק יסוד משק המדינה, כך שהחשבת הכללית תדווח לוועדת הכספים של הכנסת איך התבצע התקציב ההמשכי בשנים הקודמות.

משה גפני: אני רוצה להזכיר לחברי הוועדה שבדיון עם החשכ"לית אמרנו שהיא תבוא לפה לגבי הנושא של 1 חלקי 12.

משה גפני: אני מבקש להוסיף לדיווח שהממשלה צריכה להביא גם דיווח של מה שהיא מתכוונת לעשות.

<אסי מסינג: הדיווח הוא של החשבת הכללית.

משה גפני: צריך לבוא ולדווח מה הממשלה מתכוונת לעשות.

משה גפני: חברי הוועדה רוצים לדעת מה עמדת הממשלה, האם אתם הולכים לתקציב דו-שנתי קבוע, זמני, תקציב תלת-שנתי.

משה גפני: אני מבקש שהממשלה תבוא עם החלטה, דיווח או דיון לגבי מה היא מתכוונת לעשות עם תקציב דו-שנתי.

משה גפני: כך זה היה בחוק הקודם.

<אסי מסינג: יש כאן שני עניינים נפרדים.

<אסי מסינג: סעיף (א4) מתייחס לתקציב המשכי.

משה גפני: אני לא מדבר על (א4).

<אסי מסינג: זה הסעיף שאותו הקראתי כרגע.

משה גפני: אני מדבר על סעיף (א3).

<אסי מסינג: אמרתי שיש כאן שני עניינים נפרדים.

<אסי מסינג: ראשית, עניין התקציב ההמשכי זאת הייתה בקשת הוועדה.

משה גפני: זה לא ראשית, זה החלק השני.

משה גפני: אני מדבר על החלק הראשון.

<אסי מסינג: לגבי החלק הראשון, יש החלטת ממשלה שבמסגרתה הוטל על שר האוצר ועל שרת המשפטים להגיש את המלצותיהם לממשלה עד לסוף שנת 2015 בדבר המתכונת המיוחדת לתקציב דו-שנתי.

<אסי מסינג: לאחר ההמלצות יהיה, אני מניח, דיון בממשלה.

<אסי מסינג: הממשלה תחליט איך היא רוצה לפעול.

משה גפני: מה מעניין אותי מה הממשלה רוצה?

משה גפני: זה לא רלוונטי מבחינתי.

משה גפני: אני ועדה שמפקחת על עבודת הממשלה.

משה גפני: אני רוצה דיווח נוסף על כל מה שהממשלה מתכוונת לעשות עם תקציב דו-שנתי.

בצלאל סמוטריץ': אחרי ההחלטה.

משה גפני: שתבוא להגיד.

משה גפני: הממשלה רוצה הרבה דברים שאני לא רוצה.

<אסי מסינג: זה עניין שאני חושב שאין צורך לקבוע אותו בחקיקה.

משה גפני: יש צורך.

משה גפני: התקציב הדו-שנתי הפך להיות חלק מהעניין של התכנית הכלכלית של מדינת ישראל.

משה גפני: אני מתנגד לתקציב דו שנתי.

משה גפני: איך אומר מיקי רוזנטל?

משה גפני: "אתה מתנגד, אבל מצביע בעד".

משה גפני: לפחות שאני אדע.

<אסי מסינג: לאחר הדיון בממשלה אפשר יהיה לזמן.

משה גפני: תעשה מה שאתה רוצה בממשלה.

משה גפני: תבוא לדווח.

<אסי מסינג: אתה רוצה שהמלצות שר האוצר ושרת המשפטים לממשלה יועברו לכנסת?

משה גפני: כן, הוא צריך לדווח.

משה גפני: על פי החוק הקודם הממשלה צריכה לדווח לוועדה מה תכנית הממשלה לגבי תקציב דו-שנתי.

<אסי מסינג: לפי איזה חוק?

<שגית אפיק: בחוק ההתאמות הקודם, בתיקון לחוק יסוד תקציב דו-שנתי בפעם הקודמת לשנים 2011 ל-2012, תיקנה הוועדה המשותפת לוועדת הכספים ולוועדת חוקה תיקון שבעצם קבע שהממשלה תצטרך לבוא ולהסביר האם פניה בעתיד הם לכיוון תקציב דו-שנתי.

<שגית אפיק: בעקבות זאת גם הוצאתם דוח של משרד האוצר שמתייחס לתקציב דו-שנתי.

משה גפני: את זה אנחנו מכניסים בחוק.

<שגית אפיק: זה נקבע בחקיקה.

<שגית אפיק: היושב-ראש מודיע עכשיו שהוא מוסיף את אותו תיקון שהיה בפעם הקודמת.

משה גפני: זה לפחות יזרז את השרים, את מי שעוסק בעניין הזה.

משה גפני: אני מוכן שזה יהיה באופן כזה שיכולים לבוא ולהגיד: אנחנו מבקשים דחייה, עדיין לא השלמנו את העבודה.

משה גפני: צריך להכניס איזה שהוא פתח כך שבמידה והממשלה לא הספיקה, אפשר לדחות את זה ב-3 חודשים או משהו כזה.

משה גפני: זה צריך להיות בחוק כמו שהיה קודם.

<שגית אפיק: מבחינת המועדים?

משה גפני: כן.

מיקי רוזנטל: אם הם יבקשו אתה תיתן להם.

מיקי רוזנטל: למה לתת להם מראש עוד 3 חודשים?

משה גפני: בסדר.

משה גפני: תנסחי את זה באופן כזה שאפשר יהיה לבקש.

בצלאל סמוטריץ': מה המשמעות של הסיפא של סעיף (א4)?

בצלאל סמוטריץ': אנחנו מדברים על 2016.

בצלאל סמוטריץ': אנחנו מקווים שיתקבל חוק תקציב ל-2015.

<איתי טמפקין: החשב הכללי יעביר באופן כללי דיווחים על איך הממשלה פועלת בשנים בהן לא מתקבל תקציב מדינה.

בצלאל סמוטריץ': למה זה קורה תוך 45 יום מתחילת שנת הכספים?

<שגית אפיק: במהלך הדיונים בחוק יסוד התקציב הדו-שנתי, ובגלל שאנחנו נמצאים במצב שבו החשכ"לית ניהלה את תקציב המדינה ב-1 חלקי 12 במשך 10 חודשים, ביקש יו"ר הוועדה, ביקשה הוועדה לשמוע מהחשכ"לית על ניסיונה ועל המשמעויות של ניהול תקציב 1 חלקי 12 במשך תקופה כל כך ארוכה.

<שגית אפיק: היא עשתה את זה פעמיים.

<שגית אפיק: פעם אחת 7 חודשים, פעם אחת 10 חודשים ב-3 השנים האחרונות.

<שגית אפיק: הוועדה ביקשה שהיא תבוא בפני הוועדה ותדווח לה על הניסיון על מנת שהוועדה תוכל אולי להסיק מסקנות מה נכון לעשות.

משה גפני: אני מבקש שיבואו עם דיווח, בנוסף לכל הדיווחים שמניתם בחוק, מה הכוונה של הממשלה לעשות עם תקציב דו- שנתי.

<אסי מסינג: הסעיף הקיים היום בחוק היסוד מדבר על כך, והוא גם נעשה בזמנו, שבתוך שנת הכספים 2012 יגיש שר האוצר לוועדה המשותפת של ועדת הכספים וועדת חוקה, חוק ומשפט דוח המפרט את המלצתו לגבי שאלת קביעתו של תקציב המדינה כתקציב דו-שנתי.

<אסי מסינג: הוועדה המשותפת תקיים דיון בדוח כאמור.

<אסי מסינג: לפני הדיון בממשלה ההמלצות של שר האוצר ושרת המשפטים בהקשר הזה יובאו לדיון בוועדת הכספים.

<אסי מסינג: אם היא תמצא לנכון, היא תעיר לגביהן.

<אסי מסינג: זה מה שיש כאן.

<שגית אפיק: אין בעיה, זה מה שהוא מבקש שייקבע בחוק.

<שגית אפיק: הוא מבקש שייקבע בחוק אותו קשר ושיתוף פעולה עם הוועדה.

<שגית אפיק: אני לא חושבת שצריכה להיות בעיה.

<אסי מסינג: רק גמישות במועדים.

<שגית אפיק: איזה מועדים הייתם רוצים?

משה גפני: הוועדה מסמיכה אתכם להחליט לגבי הנושא של המועדים.

<אסי מסינג: בסעיף 180, אחרי פסקה (6) יבוא: ( 7 ) סכום ההוצאה הממשלתית בחוק התקציב הדו-שנתי, לשנת הכספים 2015, יתייחס, בהתאם להוראות סעיף 6א האמור, לסכום ההוצאה הממשלתית בחוק התקציב הדו-שנתי לשנת הכספים 2014; (8) סכום ההוצאה הממשלתית בחוק התקציב הדו-שנתי, לשנת הכספים 2016, יתייחס בהתאם להוראות סעיף 6א האמור, לסכום ההוצאה הממשלתית בחוק התקציב הדו-שנתי, לשנת הכספים 2015; כאן יש תיקון שמתייחס למגבלת ההוצאה כך שזה יהיה ברמה השנתית.

<אסי מסינג: בסעיף 181, במקום "לכל אחת מהשנים 2011 ו-2012 או לכל אחת מהשנים 2013 ו-2014" יבוא "לכל אחת מהשנים 2015 ו-2016".

<אסי מסינג: כאן זה סעיף שמתייחס לחוק ערבויות המדינה ולעובדה שמסגרת הערבויות תהיה לפי המסגרת השנתית, לא הדו-שנתית.

<אסי מסינג: בסעיף 183, במקום "עד 2014" יבוא "עד 2016".

<אסי מסינג: הסעיף הזה מתייחס לתיקון לחוק ביטוח בריאות ממלכתי, להתייחסות לכך שהמגבלות שקבועות שם ביחס לשירותי סל יהיו ביחס לתקציב 2016, לא 2015 ו-2016 יחדיו.

משה גפני: את הדיון בחוק הזה סיימנו עם התוספות שאמרנו, עם השינויים שקבענו.

משה גפני: אנחנו נצביע על זה בסוף, בעזרת השם.

משה גפני: אני משאיר אופציה שאם יהיו שינויים בחוקים אחרים בחוק ההסדרים, נוכל לחזור לעניין הזה.

משה גפני: אם לא, סיימנו את הדיון, אנחנו רק נצביע.

משה גפני: אם יימצא צורך חיוני, נחזור לעניין.

משה גפני: תודה רבה.